Lav et referat af nedenstående tekst:

Tekst:
I den ellers pæne og velhavende Aalborg-bydel Hasseris, kommer beboerne, i det næste stykke tid, til at se flere biler med blå blink end vanligt. Den seneste måned har der nemlig været langt flere anmeldelser om indbrud end normalt. Det betyder ikke kun flere patruljevogne i Hasseris - stigningen er så stor, at politiet opfordrer alle beboere til selv at holde øjne og øre åbne. - Hellere kontakt os én gang for meget, end en gang for lidt. Ser du noget mistænkeligt, så meld ind på telefon 114, siger leder af berigelsessektionen hos Nordjyllands Politi, Ulf Munch Sørensen. Nøje planlagt Og der er noget, der tyder på, at den aktuelle stribe af indbrud i Aalborg-bydelen har været nøje planlagte: - Vi har hørt tale om en del forskellige afmærkninger, der menes anvendt i området, påpeger efterforskningslederen og fortsætter: - Afmærkninger, som bliver sat forud for et tyveri, såsom snore, specielle sten med videre, men vi kan simpelthen ikke bekræfte noget mønster i den retning, siger han. Nabohjælp er den bedste indbrudssikring Selvom politiet er meget opmærksomme på de mange ekstra indbrudssager og er synligt til stede i bydelen, kan de ikke garantere at indbruddene ikke flytter sig til andre bydele eller byer. Derfor opfordres der også til, at man, uanset om man bor i Hasseris eller Hobro, sikrer sig både nabohjælp og indbrudssikring. - Det bedste man kan gøre er, at følge gode råd til indbrudssikring . Vi opfordrer også altid til at melde sig ind i Nabohjælpsordningen , og i det hele taget at have en god dialog med sine naboer og for eksempel aftale at holde øje hos hinanden, særligt hvis man er bortrejst i kortere eller længere tid, lyder det fra Ulf Munch Sørensen. Hvis du har haft indbrud skal det anmeldes på telefon 114 eller via politi.dk, men opdager du et indbrud der er i gang – enten hos dig selv eller en nabo – skal der ringes 112.

Referat:
Nordjyllands Politi oplever for tiden en stigning i antallet af indbrud i Aalborg-bydelen Hasseris og opfordrer nu beboere til at være ekstra opmærksomme.